钦定古今图书集成/明伦汇编/氏族典/第200卷 > 《廖用贤尚友录》 > 茅序
## 钦定古今图书集成/明伦汇编/氏族典/第200卷 > 《廖用贤尚友录》 > 茅序

按《仙游县志》：序字邦宾，登万历己酉贤书。初授昌平
州学正，升瑞昌县知县。县有巨寇横掠，捕获抵死，境
内肃然。任一年，忤上官归，父老攀辕，哭声震野。转筠
连知县，连水西国女主禄氏猖獗，一日大举十万寇
成都，邑内逃窜一空。时佐贰泣下，序正色曰：“职在守
土，有死无二。”屹然不动，与成都总兵侯计歼丑类，馀
贼俱遁，有“铁矛”之号。因事降职，归箧萧然。